ขอร้องเรียนเจ้าของที่ซื่อที่ทิ้งไว้แล้วปล่อยรกร้างมาหลายปี จนมีวัชพืชขึ้นคล้ายๆ ป่า ปัญหาที่ข้าพเจ้าได้รับผลกระทบสัตว์เลื้อยคลานเช่นงู ตัวเงินตัวทองเลื้อยจากที่รกร้างมาเข้าบ้านข้าพเจ้าบ่อยครั้ง งูมีมาเป็น 10 ตัวแล้ว มีงูเห่าประมาณ 2 ครั้ง ล่าสุดคือเมื่อวันศุกร์ที่ 17-11-66 ที่ผ่านมา งูเห่าตัวใหญ่มากเลื้อยเข้ามาในบริเวณบ้าน ซึ่งเป็นอันตรายต่อคนในบ้านมาก (มีคลิปที่งูเห่าบุกเข้าบ้าน) ทั้งนี้ได้ร้องเรียนในระบบฟองดูแล้วและเจ้าหน้าที่เขตจอมทองได้มาดูแล้ว แต่แจ้งว่าไม่สามารถดำเนินการได้ ต้องไปคุยกันเองให้เจ้าของที่ดำเนินการ และเจ้าหน้าที่ได้ขอเบอร์ไปแล้วนำเบอร์ให้กับคนในพื้นที่ที่เขาให้เรือมาจอดตรงที่รกร้างแต่ไม่ใช่ที่ของเขา ซึ่งเป็นการไม่ควรหรือไม่ที่จะนำข้อมูลส่วนตัวของผู้ร้องให้กับคนอื่น เพราะสิ่งที่ข้าพเจ้าต้องการคือให้ดำเนินการแจ้งเจ้าของที่ให้เข้าดำเนินการจัดการพื้นที่ของตนเอง อย่างสำนักงานเขตทุ่งครุ เขามีการใช้ พ.ร.บ. รักษาความสะอาดฯ โดยฝ่ายเทศกิจออกหนังสือเรียกให้เจ้าบ้านมาพบแล้วให้ดำเนินการจัดการพื้นที่และล้อมรั้วภายในวันที่กำหนด หรือการสำรวจจัดเก็บภาษีของฝ่ายรายได้ เพื่อประเมินว่าพื้นที่นี้เป็นที่รกร้างแล้วจัดเก็บตามอัตราภาษีที่กำหนด ข้าพเจ้าสงสัยว่าสำนักงานเขตแต่ละแห่งมีรูปแบบการจัดการไม่เป็นในแนวทางเดียวกันหรือ และหากเป็นไปตามที่เจ้าหน้าที่ฝ่ายรักษาความสะอาดฯ บอก เท่ากับว่าถ้าเจ้าของที่ไม่มาดำเนินการ ก็จะไม่สามารถทำอะไรได้ต้องรับสภาพแบบนี้ไปตลอดไปหรือไม่
#1555 #bkkrongtook